વિમાનમાં રહેલા લોકોની જિંદગી ખતરામાં નાખવા માટે જાણી જોઇને કરેલી છેડછાડની આશંકા દર્શાવીને આ ફરીયાદમાં કહેવામાં આવ્યું છે કે, વિમાનમાં અત્યંત ઝાટકા લાગી રહ્યા હતા. ત્યારબાદ તે એક બાજુથી નમી ગયું અને તેમાં અવાજ આવવા લાગ્યો. કર્ણાટકના પોલીસ પ્રમુખ નિલમણિ એન રાજુને આ મામલે કરવામાં આવેલી ફરીયાદમાં કહેવામાં આવ્યું છે કે, વિમાનનો ઓટો પાયલોટ સિસ્ટમ પણ કામ કરી રહ્યો નહોતો. આ વિમાનમાં રાહુલ ગાંધીની સાથે અન્ય ત્રણ યાત્રી પર સવાર હતા. આ ઘટના બાદ કોંગ્રેસ અધ્યક્ષ રાહુલ ગાંધીને દિલ્હી લઇ આવવા માટે દિલ્હીથી મૈસૂર માટે એક નવું વિમાન મોકલવામાં આવ્યું છે.